Gelmimas

Gelmimas (, Goulimine, Guelmi) – miestas pietų Maroke, Gelmimo-Es Semaros regiono administracinis centras. Gelmimas neretai vadinamas „vartais į Sacharą“, nes įsikūręs šios dykumos pakraštyje. 95,7 tūkst. gyventojų (2004 m.).

Senovėje per Gelmimą ėjo prekybinis kelias į Timbuktu. Dabar miestas tebėra svarbus prekybinis centras tarp marokiečių ir dykumos klajoklių. Yra didžiausias šalyje kupranugarių turgus. Gelmime kalbama Mauritanijoje paplitusiu chasanų dialektu.

Žemės ūkis yra svarbiausia ūkio šaka regione. Į miestą suplaukia aplinkinėse oazėse užaugintas datulių derlius. 50 km į vakarus, vandenyno pakrantėje yra balto smėlio paplūdimys. Aplinkiniai kaimai žymūs savo šokių tradicijomis.

Maroko miestai